**PRILOGA D/1**

**Podatki o ponudniku[[1]](#footnote-1)**

|  |  |
| --- | --- |
| Naziv ponudnika: |  |
| Naslov ponudnika: |  |
| Kontaktna oseba: |  |
| Elektronski naslov kontaktne osebe: |  |
| Telefon: |  |
| Fax: |  |
| Identifikacijska številka ponudnika: |  |
| Matična številka ponudnika: |  |

|  |  |
| --- | --- |
| Kraj in datum: | Ponudnik: |
|  | Žig in podpis: |

**PRILOGA D/2**

**IZJAVA[[2]](#footnote-2)**

V zvezi s predmetnim javnim naročilom

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(naziv in naslov ponudnika)*

1. Pod kazensko in materialno odgovornostjo izjavljamo, da:

* ne obstajajo razlogi za izključitev iz javnega naročila, navedeni v 3. podtočki 18. točke dokumentacije JN,
* izpolnjujemo vse pogoje za sodelovanje v javnem naročilu, navedene v 6. podtočki 18. točke dokumentacije JN,
* da smo v celoti seznanjeni z obsegom in zahtevnostjo javnega naročila, ter brez kakršnihkoli zadržkov in v celoti, brez kakršnih koli omejitev, sprejemamo vse pogoje, navedene v celotni dokumentaciji za oddajo javnega naročila, in da bomo, če bomo izbrani, izvajali javno naročilo strokovno in kvalitetno po pravilih stroke, v skladu z veljavnimi predpisi (zakoni, pravilniki, standardi, tehničnimi soglasij), tehničnimi navodili, priporočili in normativi ter s strokovno usposobljenimi sodelavci.

1. Izjavljamo, da soglašamo s tem, da lahko naročnik po potrebi iz uradnih evidenc pridobi podatke o izpolnjevanju pogojev, navedenih v III. poglavju dokumentacije, ter bomo, če bo naročnik tako zahteval, dali soglasje za pridobitev podatkov v zvezi z izpolnjevanjem teh pogojev.
2. Izjavljamo, da smo mikro, malo ali srednje podjetje DA NE

(ustrezno obkrožite)

1. Izjavljamo, da nastopamo s skupnim partnerjem: DA NE

(ustrezno obkrožite)

1. Izjavljamo, da uporabljamo zmogljivosti drugih subjektov: DA NE

(ustrezno obkrožite)

1. Izjavljamo, da bomo na poziv naročnika predložili vse zahtevane dokumente.

|  |  |
| --- | --- |
| Kraj in datum: | Ponudnik: |
|  | Žig in podpis: |

**PRILOGA D/3**

Imenovani pooblaščenec za vročanje po ZUP-u[[3]](#footnote-3) ***(izpolni samo ponudnik (vključno s skupnim ponudnikom), ki nima sedeža v RS):***

Naziv: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Naslov: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

E-naslov in telefon: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| Kraj in datum: | Ponudnik: |
|  | Žig in podpis: |

**PRILOGA D/4**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(naziv potrjevalca reference)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(naslov potrjevalca reference)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pošta in naziv pošte potrjevalca reference)

**REFERENČNO POTRDILO ZA PONUDNIKA**

**(NN kabli)**

Izjavljamo, da nam je družba

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

dobavila naslednji material (NN kabli za napetostni nivo 1kV):

|  |  |  |  |
| --- | --- | --- | --- |
| **Št.** | **Številka, predmet pogodbe in tip dobavljenega materiala** | **Obdobje dobave** | **Realizirana količina po sklenjeni pogodbi** |
| **1.** |  |  |  |
| **2.** |  |  |  |
| **3.** |  |  |  |

Kontaktna oseba za preverjanje reference je: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

tel.: \_\_\_\_\_\_\_\_\_\_\_\_\_\_\_\_\_ in e-mail \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Dobave in postavitve je navedena družba opravila strokovno in kvalitetno v skladu s predpisi stroke in v pogodbeno dogovorjenem roku.

Potrjevalec reference se strinja, da ima naročnik Elektro Gorenjska, d.d. pravico, da preveri to referenco.

Ime, priimek in podpis odgovorne osebe potrjevalca reference:

\_\_\_\_\_\_\_\_\_\_\_\_\_\_\_\_\_\_\_ žig \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(Kraj in datum) (podpis potrjevalca reference)*

**Opomba:**

* **ponudniki lahko predložijo dokazilo o zahtevanih referencah tudi v drugačni obliki, vendar morajo biti na potrdilu navedeni vsi zgoraj zahtevani podatki**
* **ponudnik lahko ta obrazec kopira in izpolnjen predloži v številu zahtevanih izvodov oz. predloži izjave z navedeno vsebino (velja tako za ponudnike oz. za vse partnerje v skupnem nastopu, kot za podizvajalce)**

**PRILOGA D/5**

**Certifikati o ustreznosti ponujenih proizvodov ali izjave o skladnosti, Datasheet proizvajalca**

**za vse ponujene tipe NN kablov, in dokumenti o tipskih preizkusih,**

**v skladu z navedenim v tej točki, ter tehnični material**

**(v skladu s podtočko 6.2 točke 18 dokumentacije)**

**PRILOGA D/6**

**OSNUTEK POGODBE[[4]](#footnote-4)**

**Naročnik:**

**ELEKTRO GORENJSKA, podjetje za distribucijo električne energije, d.d., Ulica Mirka Vadnova 3a, 4000 Kranj, ki ga zastopa predsednik uprave dr. Ivan Šmon, MBA**

**identifikacijska št.: SI20389264**

**matična številka: 5175348000**

**ter**

**Dobavitelj:**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ki ga zastopa \_\_\_\_\_\_\_\_\_\_\_\_\_\_\_**

**identifikacijska št.: SI \_\_\_\_\_\_\_\_\_\_\_\_\_\_**

**matična številka: \_\_\_\_\_\_\_\_\_\_\_\_\_\_\_\_**

**sklepata**

**POGODBO št. NMV18-026**

**DOBAVA NN KABLOV IN INŠTALACIJSKIH VODNIKOV ZA NAPETOSTNI NIVO 1 kV**

**UVODNA DOLOČBA**

1. **člen**

Naročnik je za dobavo NN in inštalacijskih vodnikov za napetostni nivo 1 kV izvedel javno naročilo, ki ga je dne \_\_\_\_\_\_\_ objavil na slovenskem portalu za javna naročila pod št. objave \_\_\_\_.

**PREDMET POGODBE**

1. **člen**

Predmet te pogodbe je dobava NN kablov in inštalacijskih vodnikov za napetostni nivo 1 kV (v nadaljevanju: dobava materiala ali material), kot to izhaja iz dokumentacije v zvezi z oddajo javnega naročila (v nadaljevanju: dokumentacija), št. NMV18-026 z dne \_\_\_\_\_\_\_\_, in ponudbe dobavitelja št. \_\_\_\_\_\_ z dne \_\_\_\_\_\_\_\_\_ s ponudbenim predračunom in tehnično specifikacijo. Ponudba dobavitelja s ponudbenim predračunom in tehnična specifikacija sta prilogi te pogodbe.

Količine iz ponudbenega predračuna so okvirne, ker so točne količine objektivno neugotovljive in lahko odstopajo navzgor ali navzdol. Ne glede na naročene količine (višje ali nižje od okvirnih), je dobavitelj vse dobave dolžan izvesti po ceni/enoto, navedeni v ponudbenem predračunu. Kakršnekoli spremembe cen tako niso dovoljene. Naročnik ne prevzema nobene odgovornosti, če bodo realizirane količine manjše od navedenih količin v ponudbenem predračunu.

Dobavitelj s podpisom pogodbe potrjuje in jamči, da je pridobil vse podatke, ki se nanašajo na predmet pogodbe, ki bi lahko vplivali na izvedbo predmeta naročila, na njegove pravice in obveznosti po tej pogodbi ali pogodbeno ceno. Dobavitelj se izrecno odpoveduje vsem zahtevkom do naročnika, ki bi izvirale iz njegove morebitne ne-seznanjenosti s pogoji po tej pogodbi.

Naročnik ima pravico, da pogodbeno dobavo naroči pri drugem dobavitelju v primeru, da mu dobavitelj v zahtevanem roku ne more zagotoviti dobave vnaprej naročene količine in kvalitete predmeta te pogodbe. V tem primeru je dobavitelj naročniku dolžan povrniti vse morebitne stroške in škodo, ki jo ima naročnik zaradi naročila storitve pri drugem dobavitelju.

**POGODBENA VREDNOST**

1. **člen**

Naročnik in dobavitelj sta sporazumna, da znaša okvirna pogodbena vrednost brez DDV \_\_\_\_\_\_\_\_ EUR. DDV se obračuna v skladu z veljavno zakonodajo.

Dobave se bodo obračunavale po sistemu dejanskih količin in nespremenljivih – fiksnih cen po enoti, navedeni v ponudbenem predračunu. Cena na enoto za čas veljavnosti pogodbe vsebuje vse stroške dobave do končnega prevzema (dostava v skladišče naročnika) oziroma porabe materiala iz konsignacijskega skladišča.

Dobavitelj ne more uveljaviti naknadnih stroškov ali podražitev iz naslova nepopolne ali neustrezne dokumentacije za tiste dele predmeta pogodbe, ki morebiti v dokumentaciji niso bili ustrezno opredeljeni, pa bi jih, glede na predmet javnega naročila in na celotno dokumentacijo, dobavitelj kot strokovnjak na svojem področju, lahko predvidel.

Vse stroške oziroma plačila, ki jih pogodbena cena iz prvega odstavka tega člena morebiti ne vključuje, vendar so – posredno ali neposredno – potrebni za izpolnitev obveznosti dobavitelja po tej pogodbi, je dolžan plačati dobavitelj oziroma bremenijo izključno dobavitelja.

**NAČIN IN ROK DOBAVE**

1. **člen**

Dobavitelj bo moral naročniku material dobavljati sukcesivno. Naročnik bo dobavitelju za vsako dobavo posebej izstavil pisno naročilo (nabavni nalog), ki mu ga bo poslal na e-naslov, naveden v tej pogodbi. Za dobavo materiala na konsignacijo bo naročnik dobavitelju poslal naročilo po e-pošti na e-naslov, naveden v tej pogodbi. Dobavitelj je dolžan naročeni material dobaviti v roku, kot izhaja iz tehnične specifikacije, šteto od prejema posameznega naročila (nabavnega naloga ali e-pošte).

Dobavitelj je v zamudi, če materiala ne dobavi v dogovorjenem roku ali če dobavi drug material (drug tip in/ali drug proizvajalec), ali material, ki ne ustreza tehničnim zahtevam naročnika, kot to izhaja iz tehnične specifikacije. V primeru, da dobavitelj zamudi z dobavo naročenega materiala in s tem naročniku nastane škoda, jo je dobavitelj dolžan v celoti povrniti.

V primeru, da dobavitelj 2x ali večkrat zamudi z dobavo, je to lahko razlog za odpoved pogodbe.

Dobavitelj prevzema popolno odgovornost in riziko za dobave, dogovorjene s to pogodbo do dokončnega prevzema, ko riziko preide na naročnika. Če do dokončnega prevzema pride do izgube ali škode na materialu, ki predstavlja predmet pogodbe, mora dobavitelj popraviti tako izgubo ali škodo tako, da bo dobava, dogovorjena s to pogodbo, ustrezala pogodbenim določilom, razen v primeru, če do izgube ali škode pride po krivdi naročnika.

KRAJ DOBAVE

1. **člen**

Kraj dobave materiala je naročnikovo glavno skladišče v Kranju – razloženo. Naročnik ima pravico zahtevati od dobavitelja, da mu posamezno dobavo materiala dostavi na skladišče v Žirovnici ali direktno na delovišče. Ob prevzemu pogodbeni stranki podpišeta dobavnico.

Dobavitelj mora ves material pripraviti tako, da bo ustrezno zaščiten pred poškodbami in izgubo pri transportu in da bodo vsi deli zaščiteni na ustrezen način proti klimatskim vplivom med transportom in skladiščenjem.

Embalažo odpelje dobavitelj, razen če se pogodbeni stranki ne dogovorita drugače.

**TOVARNIŠKI PREVZEM**

1. **člen**

Naročnik pred prvo dobavo NN kabla lahko zahteva preizkušanje kabla v tovarni proizvajalca, ki se mora izvršiti po veljavnih standardih in normativih. Pri teh preizkušanjih sodelujeta obe pogodbeni stranki in predstavnik strokovne inštitucije, pooblaščene s strani naročnika. Dobavitelj je naročniku dolžan omogočiti tovarniško preizkušanje.

Naročnik lahko kadarkoli v času trajanja pogodbe (npr. ob naročilu večje količine NN kablov, ki bo dobavljena enkratno) ponovno zahteva prisotnost na tovarniškem prevzemu.

V zgoraj navedenih primerih vsaka stranka nosi svoje stroške.

**PLAČILNI POGOJI**

1. **člen**

Dobavitelj naročniku izstavi račun po vsakokratni uspešno opravljeni dobavi oziroma prevzemu materiala iz konsignacije (11. člen te pogodbe) na podlagi fiksnih cen na enoto in dejanskih dobavljenih količin. Dobavitelj mora na računu navesti številko posameznega naročila.

Naročnik je dolžan račun plačati v roku 30 dni od dneva izstavitve računa. V primeru zamude pri plačilu ima dobavitelj pravico obračunati zakonske zamudne obresti za čas zamude.

Če se naročnik ne bo v celoti strinjal z izstavljenim računom, ga mora v roku 8 dni po prejemu pisno in z obrazložitvijo v celoti zavrniti, dobavitelj pa je dolžan izstaviti nov račun z novim datumom. Plačilni rok prične teči z dnem, ko naročnik prejme nov račun. Če dobavitelj v dogovorjenem roku ne prejme naročnikovega pisnega ugovora z navedbo razlogov za ugovor, se šteje, da je račun s tem dnem v celoti potrjen. Naročnik je v tem primeru dolžan plačati pogodbeno ceno za dobavljen material v roku, navedenem v II. odstavku tega člena.

**DOBAVA IZ TUJEGA SKLADIŠČA (KONSIGNACIJA)**

1. **člen**

Pogodbeni stranki s to pogodbo dogovorita tudi dobavo materiala v skladišče naročnika brez prehoda lastninske pravice ali drugih koristi na tem materialu. Lastninska pravica preide na naročnika s trenutkom, ko naročnik material (delno ali v celoti) uporabi za izvajanje svoje dejavnosti.

Naročnik se obvezuje, da bo material, ki je last dobavitelja in ki se bo nahajal v skladišču naročnika na lokaciji Ulica Mirka Vadnova 3a, Kranj (glavno skladišče), hranil kot dober gospodar.

Material, ki bo predmet tovrstnega načina dobave, in količine tega materiala, katere mora dobavitelj dostaviti v skladišče naročnika, so navedeni v ponudbenem predračunu. Pogodbeni stranki lahko material ali količine sporazumno povečujeta ali zmanjšujeta. Naročnik je dolžan prejeti material dobavitelja skladiščiti tako, da je možno v vsakem trenutku ugotoviti lastništvo, dolžan pa je voditi tudi evidenco, iz katere je možno ugotoviti količino materiala na zalogi v skladišču pri naročniku.

Naročnik je dolžan po predhodni najavi dovoliti dobavitelju pregled dobaviteljevega materiala v skladišču naročnika. Inventurni popis količin materiala na konsignaciji se opravi v prisotnosti predstavnikov obeh pogodbenih strank.

1. **člen**

Stroške prevoza materiala do skladišča naročnika nosi dobavitelj. Naročnik opravlja manipulacijska dela v zvezi s prevzemom, skladiščenjem in porabo materiala oz. krije vse pri tem nastale stroške.

1. **člen**

Dobavitelj je dolžan ob vsakokratni dobavi materiala v skladišče naročnika, skladiščniku naročnika izročiti interno dobavnico, ki jo podpišeta predstavnik dobavitelja in skladiščnik naročnika. Ta dobavnica v primeru dobave materiala iz tujega skladišča ni podlaga za izstavitev računa ali začetek teka garancijskega roka.

Količinski in kakovostni pregled je naročnik dolžan opraviti takoj ob prejemu materiala. Morebitne prepoznane neskladnosti ter vidne in stvarne napake mora naročnik zapisati na dobavnico ob prisotnosti in s podpisom voznika ter sporočiti dobavitelju. Dobavitelj se obvezuje, da bo vsako reklamacijo rešil v čim krajšem času. Za skrite napake materiala dobavitelj začne jamčiti s trenutkom, ko naročnik material (delno ali v celoti) uporabi za izvajanje svoje dejavnosti.

Naročnik je odgovoren za primanjkljaj in poškodbe materiala, ki nastanejo v času od prevzema materiala do uporabe.

Ob prenehanju te pogodbe dobavitelj za ves material na konsignaciji naročniku izstavi račun.

1. **člen**

Naročnik dobavitelju pošlje obračun porabljenega materiala na konsignaciji enkrat (1x) na mesec oz. po potrebi. Ta obračun pomeni prevzem materiala s strani naročnika in je podlaga za izstavitev računa na podlagi 7. člena te pogodbe.

**PREVIJALNO-REZALNO-MERILNI STROJ**

1. **člen**

Naročnik ima pravico, da od dobavitelja zahteva podatke o previjalno-rezalno-merilnem stroju, s katerim bo, na zahtevo naročnika, odmerjal točno zahtevano količino kabla. Dobavitelj bo v primeru takšne zahteve moral naročniku posredovati tehnične podatke o stroju, navesti, ali ima tak stroj v lasti ali najemu, ter posredovati tudi dokazilo o odobritvi tipa merila v skladu z veljavnimi predpisi, ki urejajo področje meroslovja.

V primeru, da bo naročnik ugotovil neskladnosti (npr. za stroj ne bo izkazanega dokazila o odobritvi tipa merila), ima naročnik pravico obračunati pogodbeno kazen (15. člen te pogodbe), ugotovljena pomanjkljivost pa je lahko tudi razlog za odpoved pogodbe. Ugotovljeno neskladnost je dobavitelj dolžan odpraviti v roku desetih (10) delovnih dni ali posebej dogovorjenem roku.

**PREIZKUŠANJE KAKOVOSTI**

1. **člen**

Če bo naročnik podvomil o ustreznosti kvalitete dobavljenega materiala, ga bo poslal na testiranje v za to pristojen neodvisen akreditiran laboratorij. V primeru, da le-ta ugotovi neustrezno kvaliteto materiala z zahtevanimi tehničnimi podatki, bo naročnik od dobavitelja zahteval povrnitev vseh stroškov testiranja, vseh ostalih stroškov, ki so mu nastali zaradi morebitne vgradnje neustreznega materiala (odškodnino), takšna dobava pa je lahko tudi razlog za odpoved pogodbe brez odpovednega roka.

Če bo laboratorij ugotovil, skladnost, vse stroške nosi naročnik.

**GARANCIJA ZA KVALITETO MATERIALA IN ODPRAVA NAPAK**

1. **člen**

Dobavitelj za dobavljeni material daje garancijski rok, kot je razviden iz tehnične specifikacije, in začne teči od dneva posameznega prevzema materiala.

V času garancije je dobavitelj na svoje stroške takoj oz. v roku enega (1) delovnega dne od obvestila naročnika dolžan začeti odpravljati pomanjkljivosti in nepravilnosti, ki bi se izkazale po dobavi materiala ter jih odpravil najkasneje v roku petih (5) delovnih dni od pisno podane reklamacije naročnika. Dobavitelj soglaša, da ima naročnik pravico, da nepravilnosti odstrani sam oziroma po tretjem usposobljenem dobavitelju, na račun pogodbenega dobavitelja, če dobavitelj ne bo pričel z odpravo pomanjkljivosti oziroma nepravilnosti v roku dveh delovnih dni oziroma v sporazumno določenem roku od obvestila o nepravilnosti.

Za čas obvestila o napaki se šteje čas, ko je sporočilo dospelo do dobavitelja na običajni način (telefon, faks, e-pošta), pod pogojem, da je bilo oddano s strani naročnika in vsebuje najmanj nujno potrebne podatke za identifikacijo napake.

Vsi transportni in drugi stroški v zvezi z odpravo napak v času garancijskega roka bremenijo dobavitelja.

**POGODBENA KAZEN**

1. **člen**

Če dobavitelj po lastni krivdi ne dobavi materiala v dogovorjenem roku, ima naročnik za vsak koledarski dan zamude pravico od dobavitelja zahtevati pogodbeno kazen za zamudo v višini 5 ‰ vrednosti posamezne dobave z DDV, vendar skupno največ 10 % vrednosti posamezne dobave z DDV.

Če dobavitelj materiala v dobavljenem roku sploh ne dobavi, ima naročnik pravico od dobavitelja zahtevati pogodbeno kazen v višini 10 % vrednosti neizvedene dobave z DDV.

V primeru, da bo naročnik ugotovil neskladnosti v zvezi s previjalno-rezalno-merilnim strojem (npr. za stroj ne bo izkazanega dokazila o odobritvi tipa merila ali bo kakor koli drugače tehnično neustrezen), ima naročnik pravico obračunati pogodbeno kazen v višini 1.000,00 EUR za vsako ugotovljeno pomanjkljivost. Naročnik ima pravico obračunati enako kazen tudi v primeru, da dobavitelj ugotovljene pomanjkljivosti stroja ne odpravi v določenem oziroma dogovorjenem roku (člen 12 te pogodbe).

Pogodbeni stranki sta sporazumni, da ima naročnik ob vsaki zamudi pravico do pogodbene kazni tudi, če je prevzel material potem, ko je dobavitelj z njegovo dobavo zamujal, vse do plačila računa, katerega ima naročnik pravico zmanjšati za pogodbeno kazen. Pogodbena kazen se obračuna pri plačilu računa za material, dobavljen z zamudo, ali drugega računa, če je naročnik zavrnil dobavo z zamudo ali dobava ni bila izvedena, ali prvega računa, ki ga naročnik prejme po ugotovljeni pomanjkljivosti previjalno-rezalno-merilnega stroja.

V primeru, da dobavitelj zamuja pri dobavi tako, da naročniku nastane škoda, lahko od dobavitelja zahteva tudi povrnitev vse škode, ki mu jo je z zamudo povzročil. Pogodbena kazen se ne všteva v znesek odškodnine.

**VIŠJA SILA**

1. **člen**

Pogodbeni stranki sta prosti odgovornosti za škodo, ki je nastala zaradi neizpolnitve ali zamude pri izpolnjevanju pogodbene obveznosti, če so po sklenitvi pogodbe nastopile okoliščine, ki jih pogodbeni stranki nista mogli preprečiti, niti jih odpraviti oz. se jim izogniti (višja sila).

Stranka, na kateri strani je višja sila nastala, mora nasprotno stranko nemudoma obvestiti o nastanku le-te. Če tega ne stori, se na obstoj višje sile ne more sklicevati.

Prizadeta pogodbena stranka je dolžna ugoditi nasprotni stranki ter ji na njeno zahtevo nuditi vse potrebne dokaze o obstoju višje sile, obsegu le-te in o njenih posledicah. Roki iz pogodbe se podaljšajo za čas trajanja višje sile.

**FINANČNO ZAVAROVANJE**

1. **člen**

Dobavitelj mora kot garancijo za dobro izvedbo pogodbenih del ob podpisu pogodbe oziroma najkasneje v roku osmih dni po podpisu pogodbe, predložiti podpisano bianco menico, skupaj s pooblastilom za izpolnitev, v višini 5 % pogodbene vrednost z DDV. Zavarovanje se v originalu hrani pri naročniku, po izteku pogodbe pa se na njegovo zahtevo vrne dobavitelju.

Unovčenje finančnega zavarovanja izvajalca ne odvezuje obveznosti odprave napak pri izpolnitvi pogodbenih obveznosti.

Naročnik ima pravico unovčiti garancijo za dobro izvedbo pogodbenih obveznosti in odpravo napak v garancijskem roku v višini njene vrednosti, če izvajalec pogodbenih obveznosti ne bo izpolnjeval skladu z določili te pogodbe.

Unovčeno finančno zavarovanje mora izvajalec takoj nadomestiti z novim.

1. **člen**

Dobavitelj lahko, kot finančno zavarovanje, v enakem znesku in za enako obdobje, kot je navedeno v prejšnjem členu te pogodbe, na poslovni račun naročnika nakaže brezobrestni depozit, za kar kot dokazilo predloži potrdilo o vplačilu depozita.

V primeru, da se dobavitelj odloči za to možnost zavarovanja, mora na plačilnem nalogu v rubriki "namen nakazila" oziroma na potrdilu o vplačilu depozita navesti naslednje podatke:

* vrsto zavarovanja (depozit za zavarovanje … *(dobre izvedbe del, odprave napak v garancijskem roku)*),
* številko pogodbe (NMV18-026).

**PREDSTAVNIKI POGODBENIH STRANK IN E-NASLOV ZA NAROČANJE**

1. **člen**

Pooblaščena oseba s strani naročnika je \_\_\_\_\_\_\_\_\_\_(tel. \_\_\_\_\_\_, e-pošta: \_\_\_\_), ki zastopa naročnika v vseh vprašanjih, ki se nanašajo na obveznosti po tej pogodbi ter sodeluje z dobaviteljem ves čas trajanja pogodbe in mu nudi vse potrebne podatke za uspešno izvedbo del po tej pogodbi.

Pooblaščena oseba s strani dobavitelja je \_\_\_\_\_\_\_\_\_\_\_\_\_ (tel. \_\_\_\_\_\_, e-pošta: \_\_\_\_), ki je pooblaščena, da zastopa dobavitelja v vseh vprašanjih, ki se nanašajo na obveznosti po tej pogodbi in je ves čas trajanja pogodbe dolžna neposredno sodelovati z naročnikovimi predstavniki.

Vsako spremembo pooblaščenih oseb morata stranki pisno sporočiti nasprotni stranki v treh (3) dneh po nastali spremembi.

E-naslov dobavitelja, na katerega naročnik naroča dobave materiala oziroma dobavo materiala na konsignacijo: \_\_\_\_\_\_\_\_\_\_\_\_\_\_\_\_.

**POSLOVNA SKRIVNOST IN VAROVANJE OSEBNIH PODATKOV**

1. **člen**

Pogodbeni stranki se zavezujeta, da bosta kot poslovno skrivnost varovali vse podatke druge stranke, s katerimi se bosta seznanili pri izvajanju te pogodbe. K varovanju poslovne skrivnosti so zavezani vsi zaposleni pri pogodbenih strankah, kot tudi tretje osebe, ki kakor koli sodelujejo pri realizaciji te pogodbe.

Skladno z zakonom, ki ureja področje varovanja osebnih podatkov, pogodbeni stranki soglašata, da morebitnih osebnih podatkov ne bosta uporabljali v nasprotju z določili tega zakona. Pogodbeni stranki bosta tudi zagotavljali pogoje in ukrepe za zagotovitev varstva osebnih podatkov in preprečevali morebitne zlorabe, v smislu določil navedenega zakona.

Dobavitelj se je dolžan seznaniti in se ravnati po internih predpisih naročnika glede varovanja in zaščite podatkov, če je to potrebno. Naročnik dobavitelja o spremembi, dopolnitvi oziroma razveljavitvi svojih internih predpisov glede varovanja in zaščite podatkov obvešča preko objav na svoji spletni strani.

**PROTIKORUPCIJSKA KLAVZULA**

1. **člen**

Pogodbeni stranki potrjujeta, da sta seznanjeni in se zavedata dejstva, da je predmetna pogodba nična, če je ali bo v katerikoli fazi sklepanja ali izvajanja te pogodbe, kdo v imenu ali na račun dobavitelja predstavniku ali posredniku naročnika(ov), obljubil, ponudil ali dal kakšno nedovoljeno korist za pridobitev posla po tej pogodbi ali za sklenitev posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je ali bo naročniku(om) povzročena škoda ali pa je ali bo omogočena pridobitev nedovoljene koristi predstavniku ali posredniku naročnika(ov) in/ali dobavitelju ali njegovemu predstavniku, zastopniku ali posredniku.

**IZJAVA O LASTNIŠTVU**

1. **člen**

Dobavitelj se obvezuje, da bo kadarkoli v času veljavnosti te pogodbe oziroma kadarkoli v času izvajanja te pogodbe, v roku osmih dni od prejema poziva naročniku posredoval podatke o:

* svojih ustanoviteljih, družbenikih, vključno s tihimi družbeniki, delničarjih, komanditistih ali drugih lastnikih in podatke o lastniških deležih navedenih oseb,
* gospodarskih subjektih, za katere se glede na določbe zakona, ki ureja gospodarske družbe, šteje da so z njim povezane družbe,

ki jih je naročnik, v skladu z določili VI. odstavka 14. člena Zakona o integriteti in preprečevanju korupcije (Ur. l. RS, št. 69/2011-UPB2 s spremembami), dolžan predložiti Komisiji za preprečevanje korupcije, če ta to zahteva.

**REŠEVANJE SPOROV**

1. **člen**

Vse morebitne spore, nastale na osnovi te pogodbe, rešujeta pogodbeni stranki sporazumno in v duhu dobrih poslovnih običajev. V primeru, da sporazum ni mogoč, spor rešuje pristojno sodišče po sedežu naročnika.

Pri tolmačenju določil te pogodbe in reševanju morebitnih sporov se uporablja slovensko pravo, predvsem zakon, ki ureja obligacijska razmerja, poleg te pogodbe in zakonodaje pa se upošteva še:

* razpisno dokumentacijo, št. \_\_\_\_ z dne \_\_\_\_\_\_\_\_\_\_\_\_\_\_\_,
* ponudbeno dokumentacijo, št. \_\_\_\_\_\_\_\_\_ z dne \_\_\_\_\_\_\_\_\_\_\_\_,
* obvestilo o oddaji javnega naročila z dne \_\_\_\_\_\_\_\_\_,
* drugo dokumentacijo v zvezi s to pogodbo.

**ODSTOP OD POGODBE**

1. **člen**

Pogodbeni stranki lahko kadarkoli odpovesta to pogodbo z 90-dnevnim odpovednim rokom, ki prične teči naslednji dan po prejemu pisnega obvestila o odpovedi, ki mora biti drugi stranki te pogodbe vročen s priporočeno poštno pošiljko. Pogodbeni stranki se lahko, s sklenitvijo aneksa k tej pogodbi, sporazumno dogovorita za daljši ali krajši odpovedni rok.

Naročnik ima pravico, da od pogodbe predčasno odstopi brez odpovednega roka:

* če dobavitelj svojih obveznosti ne opravlja skladno s pogodbo, zaradi česar je prejel že najmanj dve opozorili,
* v primerih, določenih s to pogodbo, kjer je navedeno, da ima naročnik pravico odstopiti od pogodbe brez odpovednega roka,
* če se je proti dobavitelju začel postopek zaradi insolventnosti ali prisilnega prenehanja po zakonu, ki ureja postopek zaradi insolventnosti in prisilnega prenehanja, ali postopek likvidacije po zakonu, ki ureja gospodarske družbe (razen prostovoljne likvidacije zaradi združevanja ali prestrukturiranja), če njegova sredstva ali poslovanje upravlja upravitelj ali sodišče, ali če so njegove poslovne dejavnosti začasno ustavljene, ali če se je v skladu s predpisi druge države nad njim začel postopek ali pa je nastal položaj z enakimi pravnimi posledicami,
* če nima več zagotovljenih sredstev za naročene pogodbene dobave,
* če bo seznanjen, da je pristojni državni organ ali sodišče s pravnomočno odločitvijo pri izvajanju te pogodbe ugotovilo kršitev delovne, okoljske ali socialne zakonodaje s strani dobavitelja ali njegovega podizvajalca.

Dobavitelj v zgoraj navedenih primerih ni upravičen od naročnika zahtevati kakršne koli povrnitve škode ali vračila kakršnih koli drugih stroškov v zvezi s tem.

**PRILOGE IN SESTAVNI DELI POGODBE**

1. **člen**

Priloge k tej pogodbi so:

* ponudba s ponudbenim predračunom št. \_\_\_\_\_\_\_, z dne \_\_\_\_\_\_\_,
* tehnična specifikacija.

Sestavni deli te pogodbe so tudi:

* dokumentacija v zvezi z oddajo javnega naročila, št. NMV18-026 z dne \_\_\_\_\_\_\_\_\_\_\_\_,
* ponudbena dokumentacija ponudnika – dobavitelja, št. \_\_\_\_\_\_\_\_\_\_\_, z dne \_\_\_\_\_\_\_\_\_,

Priloge in sestavni deli pogodbe so enako zavezujoči kot pogodba.

**KONČNE DOLOČBE**

1. **člen**

Pogodba postane veljavna z dnem obojestranskega podpisa obeh pogodbenih strank. Ker je v tej pogodbi zahtevano finančno zavarovanje dobre izvedbe posla in izjava v skladu s VI. odstavkom 14. člena ZIntPK, in ju izvajalec ne predloži pravočasno in v skladu z zahtevami iz te pogodbe, ima naročnik pravico, da od pogodbe odstopi brez odpovednega roka.

Pogodba se sklepa za določen čas od podpisa do 31. 3. 2019.

Pogodba je napisana v dveh (2) enakih izvodih, od katerih prejme vsaka stranka en (1) izvod.

\_\_\_\_\_\_\_\_\_\_\_\_, dne \_\_\_\_\_\_\_\_\_\_\_\_\_ Kranj, dne \_\_\_\_\_\_\_\_\_\_\_\_

(kraj)

Dobavitelj: Naročnik:

\_\_\_\_\_\_\_\_\_\_\_\_\_\_\_\_ ELEKTRO GORENJSKA, d.d.

\_\_\_\_\_\_\_\_\_\_\_\_\_\_\_\_ dr. Ivan Šmon, MBA

\_\_\_\_\_\_\_\_\_\_\_\_\_\_\_\_ predsednik uprave

**Opomba: V primeru skupne ponudbe bo pogodba ustrezno prilagojena.**

1. Če ta obrazec ni elektronsko podpisan, ga mora ponudnik podpisati in žigosati (če uporablja žig) in ga v informacijskem sistemu e-JN naložiti v razdelek »Drugi dokumenti«. [↑](#footnote-ref-1)
2. Če ta obrazec ni elektronsko podpisan, ga mora ponudnik podpisati in žigosati (če uporablja žig) in ga v informacijskem sistemu e-JN naložiti v razdelek »Izjava«. [↑](#footnote-ref-2)
3. Če ta obrazec ni elektronsko podpisan, ga mora ponudnik podpisati in žigosati (če uporablja žig) in ga v informacijskem sistemu e-JN naložiti v razdelek »Drugi dokumenti«. [↑](#footnote-ref-3)
4. Vsako stran tega osnutka pogodbe, če ni elektronsko podpisan, mora ponudnik parafirati. [↑](#footnote-ref-4)